CELEX: 31981D1026
Language: el
Date: 1981-12-04 00:00:00
Title: 81/1026/EOK: Απόφαση τής Επιτροπής τής 4ης Δεκεμβρίου 1981 περί εγκρίσεως προγράμματος σχετικά μέ τήν αρχική αποθεματοποίηση σιτηρών καί τήν παραγωγή συνθέτων τροφών στό Βέλγιο σύμφωνα μέ τόν κανονισμό (EOK) αριθ. 355/77 τού Συμβουλίου (Τα κείμενα στην γαλλική και ολλανδική γλώσσα είναι τα μόνα αυθεντικά)

Avis juridique important

|

31981D1026

81/1026/EOK: Απόφαση τής Επιτροπής τής 4ης Δεκεμβρίου 1981 περί εγκρίσεως προγράμματος σχετικά μέ τήν αρχική αποθεματοποίηση σιτηρών καί τήν παραγωγή συνθέτων τροφών στό Βέλγιο σύμφωνα μέ τόν κανονισμό (EOK) αριθ. 355/77 τού Συμβουλίου (Τα κείμενα στην γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 367 της 23/12/1981 σ. 0044 - 0044

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 4ης Δεκεμβρίου 1981  περί εγκρίσεως προγράμματος σχετικά με την αρχική αποθεματοποίηση σιτηρών και την παραγωγή συνθέτων τροφών στο Βέλγιο σύμφωνα με τον κανονισμό (ΕΟΚ ) αριθ. 355/77 του Συμβουλίου  (Τα κείμενα στη γαλλική και ολλανδική γλώσσα είναι τα μόνα αυθεντικά)  (81/1026/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι η βελγική κυβέρνηση ανακοίνωσε, στις 10 Ιουνίου 1981, το πρόγραμμα σχετικά με την αρχική αποθεματοποίηση σιτηρών και την παραγωγή συνθέτων τροφών·  ότι το ανωτέρω πρόγραμμα αποβλέπει στη βελτίωση και τον εκσυγχρονισμό των εγκαταστάσεων αποθεματοποιήσεως των σιτηρών με στόχο την αποτελεσματικότερη χρησιμοποίηση των υπαρχουσών δυνατοτήτων και τη βελτίωση της ποιότητας των σιτηρών, καθώς επίσης και την πλέον ισόρροπη γεωργική κατανομή των εγκαταστάσεων· ότι αποβλέπει επίσης στη συγκέντρωση και την ορθολογική χρησιμοποίηση της δυναμικότητας της βιομηχανίας συνθέτων τροφών· ότι το ανωτέρω πρόγραμμα αποτελεί, ως εκ τούτου, ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιέχει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 και τα οποία αποδεικνύουν ότι οι στόχοι που αναφέρονται στο άρθρο 1 του κανονισμού αυτού δύνανται να επιτευχθούν στο σχετικό τομέα· ότι η προβλεπόμενη προθεσμία για την εκτέλεση του προγράμματος δεν υπερβαίνει το χρονικό διάστημα που αναφέρεται στο άρθρο 3 παράγραφος 1 περίπτωση ζ του κανονισμού αυτού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα σχετικά με την αρχική αποθεματοποίηση σιτηρών και την παραγωγή συνθέτων τροφών, το οποίο ανακοινώθηκε στις 10 Ιουνίου 1981 από τη βελγική κυβέρνηση, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στο Βασίλειο του Βελγίου.  Έγινε στις Βρυξέλλες, στις 4 Δεκεμβρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.